འདིར་བསམ་བློ་གཏོང་དགོས་པ་ཞིག་ནི།ཐ་སྙད་མང་པོ་ཞིག་ལ་ཡི་གེ་རང་སྟེང་གི་གོ་བ་གཅིག་དང།དེ་ལ་མིའི་བསམ་བློ་དང་གོམས་གཤིས་ཀྱིས་ཚོད་འཛིན་བྱས་པའི་གོ་བ་དམིགས་བསལ་བ་ཞིག་ཀྱང་ཡོང་གི་ཡོད།དཔེར་ན།སློབ་གྲྭ་ཞེས་པའི་ཐ་སྙད་འདིའི་རང་སྟེང་གི་གོ་བ་ལྟར་བྱས་ན།སློབ་སྦྱོང་བྱ་སའི་ལྟེ་གནས་ཁང་དང་སློབ་གཉེར་པ་འདུ་སའི་གནས་ཡུལ་སྤྱི་ལ་གོ་བའི་ཐ་སྙད་ཁྱབ་ཁོངས་ཆེན་པོ་ཞིག་ཡིན་ཡང།ཐ་སྙད་འདི་བཀོལ་སྤྱོད་བྱེད་མཁ་གྱི་མིིའི་བསམ་བློ་དང་གོམས་གཤིས་ཀྱིས་ཚོད་འཛིན་བྱས་པའི་རྐྱེན་པས།དེ་སྔ་བོད་ཀྱི་སློབ་སྦྱོང་གི་ལྟེ་གནས་གཙོ་བོ་ཡིན་པའི་དགོན་སྡེ་ཁག་ལ་སློབ་གྲྭ་དང་སློབ་གཉེར་ཁང་ཞེས་པའི་ཐ་སྙད་འདི་བེད་སྤྱོད་གཏོང་སྲོལ་བྱུང་མེད་ལ།ཤེས་ཡོན་ཡོད་མེད་མང་ཆེ་བའི་བསམ་བློར་བོད་ཀྱི་དགོན་སྡེ་ཁག་ནི་སློབ་གྲྭ་མ་ཡིན་པར་ངོས་འཛིན་བྱེད་པའི་གོམས་གཤིས་གཏིང་ཟབ་ཅིག་ཡོད།